920.600

Ordinaziun davart la planisaziun forestala (OPF)

dals 13-05-2014 (versiun dals 01-09-2014)

sa basond sin l'art. 36 da la lescha chantunala davart il guaud1)

relaschada da la regenza ils 13 da matg 2014

1. Plan per il svilup dal guaud

Intent

Art.  1 1 Il   plan   per   il   svilup   dal   guaud   regla   la   cultivaziun   dal   guaud   en   moda intermanaschiala e per l'entira surfatscha.

Proceder da la planisaziun

Art.  2 1 Il plan per il svilup dal guaud vegn fatg sut la direcziun da l'uffizi.

2 Las   vischnancas   e   la   populaziun   pon   cooperar   tar   la   planisaziun.   Avant   che cumenzar   a   planisar   vegnan   ellas   infurmadas   tras   l'uffizi   davart   las   finamiras   e davart il proceder da la planisaziun.

Documents da planisaziun

Art.  3 1 Per la planisaziun èn decisivs spezialmain ils suandants documents:

a)

b)

c)

d)

e)

las relaziuns al lieu ed il stadi dal guaud;

las relaziuns da proprietad e d'utilisaziun;

las planisaziuns directivas e d'utilisaziun en vigur approvadas;

ils inventaris federals e l'inventari chantunal davart la protecziun dals biotops;

las planisaziuns dal dretg da protecziun da las auas approvadas en il rom dals indrizs forestals d'infrastructura previs.

1) DG 920.100 * tabellas da las modificaziuns a la fin dal relasch

1

920.600

Cuntegn da la planisaziun

Art.  4 1 En   il   rom   da   la   planisaziun   ston   vegnir   resguardads   en   spezial   ils   suandants interess:

a)

b)

c)

protecziun cunter privels da la natira;

producziun e provediment da laina;

protecziun   da   la   natira   e   da   la   cuntrada,   en   spezial   reservats   da   guaud   e biotops da guaud rars;

recreaziun e turissem;

agricultura;

spazi da viver da la selvaschina;

infrastructura.

d)

e)

f)

g)

Sboz da planisaziun per l'exposiziun publica

Art.  5 1 Il servetsch forestal chantunal elavura – integrond ils uffizis chantunals pertutgads, las vischnancas e la populaziun – il sboz da planisaziun per l'exposiziun publica.

Quest sboz cuntegna:

a)

b)

c)

d)

e)

las finamiras a lunga vista (funcziuns dal guaud);

las mesiras generalas da gener selvicultural ed infrastructural;

il basegn da coordinaziun;

las prescripziuns da controlla;

las disposiziuns impegnativas.

Exposiziun publica ed approvaziun

Art.  6 1 La publicaziun e l'exposiziun publica dal plan, la cooperaziun da la populaziun, la decisiun tras las vischnancas sco er l'approvaziun dal plan tras la regenza sa drizzan tenor l'artitgel 37 alinea 3 e tenor l'artitgel 38 da la lescha chantunala davart il guaud dals 11 da zercladur 2012.

2 Las   propostas   e   las   objecziuns   en   il   rom   da   l'exposiziun   publica   ston   vegnir tramessas a l'uffizi.

Art.  7 1 La controlla d'execuziun e da success è chaussa da l'uffizi.

Controlla

Repassada

Art.  8 1 Propostas da repassar il plan per il svilup dal guaud ston vegnir drizzadas a l'uffizi.

Quel examinescha la proposta ed iniziescha eventualmain la procedura per repassar il plan.

2 Pitschnas   midadas   po   far   l'uffizi.   La   vischnanca   pertutgada   sto   vegnir   tadlada ordavant.

2

920.600

2. Plan da manaschi

Intent

Art.  9 1 Il plan da manaschi regla la cultivaziun dal guaud tras ils manaschis forestals e garantescha la realisaziun dal plan per il svilup dal guaud.

Cumpetenza

Art.  10 1 La   planisaziun   dal   manaschi   è   ina   incumbensa   da   las   proprietarias   e   dals proprietaris da guaud. L'uffizi als sustegna per elavurar il plan.

2 Pliras proprietarias e plirs proprietaris da guaud pon elavurar – cun il consentiment da l'uffizi – in plan da manaschi cuminaivel.

3 Per guauds da protecziun che n'èn betg suttamess a l'obligaziun da far in plan da manaschi elavura la direcziun da l'uffizi forestal da revier, cun la cooperaziun da l'uffizi, ina planisaziun selviculturala.

Proceder da la planisaziun

Art.  11 1 Il proceder da la planisaziun vegn fixà tras la proprietaria u il proprietari da guaud, tras la direcziun e tras l'uffizi. Latiers tutgan en spezial:

a)

la determinaziun da las surfatschas da guaud che ston vegnir observadas en la fotografia or da l'aria ed en la cuntrada ubain mo en la fotografia or da l'aria;

la cooperaziun da la direcziun en la planisaziun;

l'elavuraziun dal preventiv dals custs;

la planisaziun dals termins.

b)

c)

d)

2 L'uffizi sto vegnir infurmà annualmain davart il progress da la planisaziun.

Documents da basa

Art.  12 1 Ils documents da basa per la planisaziun dal manaschi èn:

il plan per il svilup dal guaud;

a)

la surfatscha da guaud e la repartiziun dal guaud en classas da manaschi;

b)

la constataziun per effectiv dal stadi dal guaud e dal svilup dal guaud;

c)

il stadi da l'infrastructura da manaschi;

d)

ils resultats da la controlla da l'execuziun e dal success.

e)

2 Ils ulteriurs detagls da la procuraziun da la basa regla l'uffizi.

Elavuraziun dal plan

Art.  13 1 Las proprietarias ed ils proprietaris da guaud èn cumpetents e responsabels per l'elavuraziun dal plan.

2 La registraziun dal stadi dal guaud e la planisaziun selviculturala en guauds da protecziun cun ina funcziun impurtanta per la biodiversitad ston vegnir fatgas per regla tras la direcziun da l'uffizi forestal da revier.

3

920.600

Art.  14 Cuntegn da la planisaziun 1 Il plan da manaschi cuntegna en spezial:

a)

b)

l'analisa dal stadi dal guaud e dal svilup dal guaud;

las experientschas selviculturalas ed ils coeffizients dal retgav da la perioda precedenta;

il giudicament da la durabilitad da l'uffizi;

las finamiras da manaschi e lur accordanza cun il plan per il svilup dal guaud;

la planisaziun selviculturala e la calculaziun dal tagl annual;

las prescripziuns da controlla.

c)

d)

e)

f)

2 Ils ulteriurs detagls regla l'uffizi.

Examinaziun ed approvaziun

Art.  15 1 Il plan da manaschi sto vegnir:

a)

b)

c)

inoltrà a l'uffizi per l'examinaziun preliminara;

decidì da la proprietaria u dal proprietari da guaud;

approvà da l'uffizi.

Controlla da la duraivladad

Art.  16 1 Las   mesiras   realisadas   ston   vegnir   registradas   en   la   banca   da   datas   chantunala (LeiNa). L'uffizi fixescha la furma, il cuntegn e la dimensiun da l'endataziun.

2 L'uffizi examinescha che las prescripziuns da duraivladad vegnian observadas e sto infurmar   las   proprietarias   ed   ils   proprietaris   da   guaud   a   temp   davart   ils   svilups sbagliads.

Revisiun

Art.  17 1 Il plan da manaschi sto vegnir reexaminà suenter la scadenza da la perioda da planisaziun, il pli tard però suenter 12 onns u sche l'uffizi ordinescha ina revisiun suenter ch'igl ha dà grondas midadas.

2 La proprietaria u il proprietari da guaud decida en enclegientscha cun l'uffizi davart il gener e la dimensiun da la revisiun.

Finanziaziun

Art.  18 1 L'uffizi metta a disposiziun gratuitamain a las proprietarias ed als proprietaris da guaud ils suandants documents da planisaziun:

a)

ina determinaziun ed ina interpretaziun da l'effectiv sin basa da las datas da renconuschientscha a distanza;

il plan dal guaud cun ils cunfins da proprietad e cun la determinaziun dal guaud ch'è impegnativa per il plan da manaschi;

ina banca da datas cun las datas da la registraziun da l'effectiv;

las chartas dal stadi e da las mesiras per las caracteristicas da l'effectiv las pli impurtantas.

b)

c)

d)

4

920.600

2 Sche las registraziuns da l'effectiv vegnan endatadas en in sistem digital admess da l'uffizi, survegn la proprietaria u il proprietari da guaud ina indemnisaziun pauschala da maximalmain 50 pertschient dals custs renconuschids.

3. Disposiziuns finalas

Aboliziun dal dretg vertent

Art.  19 1 Las   disposiziuns   executivas   tar   la   planisaziun   forestala   dals   16 d'avrigl   1996 vegnan abolidas.

Entrada en vigur

Art.  20 1 Suenter che la confederaziun ha approvà questa ordinaziun, fixescha la regenza la data da sia entrada en vigur2).

2) Mess en vigur cun CR dals 12 d'avust 2014 per il 1. da settember 2014

5

920.600

Tabella da las modificaziuns - tenor conclus

Conclus 13-05-2014

Entrada en vigur 01-09-2014

Element relasch

Modificaziun emprima versiun

Publicaziun en la CUL 
6

920.600

Tabella da las modificaziuns - tenor element

Element relasch

Conclus 13-05-2014

Entrada en vigur 01-09-2014

Modificaziun emprima versiun

Publicaziun en la CUL 
7